Kashi na uku na shirin talabijin dake da jerin sassa wato Shuga, mai lakabin Shuga Naija, an fara nunashi ne a MTV Base daga Disamba 2013 zuwa Janairu 2014. Kemi Adesoye ta rubuta shirin sai kuma Biyi Bandele ne ya ba da umarni. An haska manyan taurari kamar su Tiwa Savage, Chris Attoh, Maria Okanrende, Emmanuel Ikubese, Sharon Ezeamaka, Efa Iwara, Dorcas Shola Fapson, Okezie Morro, Timini Egbuson, Kachi Nnochiri, Sanni Mu'azu da Leonora Okine. Shuga Naija shiri ne na kafofin watsa labarai wanda ke ilmantar da matasa kan cutar kanjamau, jima'i da kuma ciki na matasa. Har ila yau, ya shafi lafiyar mata da yara, tsarin iyali, cin zarafin jinsi, da karfafa mata. Shirin talabijin, wanda ya ƙunshi sassa takwas, an tsara shi an kuma dauke shi a jihar Legas, wanda aka samar da shi tare da haɗin gwiwar Hukumar Yaki da Cutar Kanjamau (NACA). Shuga Naija na ba da labarin wasu matasan Legas daban-daban da kuma yadda suke mu'amala da soyayya, jima'i da dangantaka.